Andrea Jonasson

D **Andrea Karina Jonasson** (* 29. Juni 1942 z Fryburg as *Andrea Stumpf*) isch e dytschi Schauspiileri.

## Lääbe un Wiirke
D Andrea Jonasson isch e Doochter vum Wolfgang Stumpf un dr Schauspiileri Christine Mylius un d Schweschter vu dr Isabelle Stumpf un dr Angelika Stumpf. Si Schauschpiilunteriicht an dr Otto-Falckenberg-Schuel z Minche gnuu un het anne 1962 as Schueleri (Elevin) am Dytsche Schauspiilhuus z Hamburg aagfange. Si het bis 1966 e Engaschmänt am Stadtthater Haidelberch ghaa un derno zum Ensemble am Schauspiilhuus Züri gheert. Gaschtspiil hän si zue dr Salzburger Feschtspiil, an s Dytsch Schauspiilhuus z Hamburg, s Hamburger Thalia Theater, an s Piccolo Teatro z Mailand un anderi italienischi Biine gfiert.

Anne 1973 het si bi dr Salzburger Feschtspiil dr Schauspiiler, Reschiseer un Intendant Giorgio Strehler chännegleert, wu si 1981 ghyroote het. Si het ab do au vylmol unter syre Reschy gspiilt. Vu 1974 bis 1998 het si zum Ensemble vum Wiener Burgtheater gheert. 

D Chammerschauspiileri Andrea Jonasson het au all Ritt Rolle bim Film un bim Fäärnsee ibernuu. In dr Fäärnseeseerie *Der Fürst und das Mädchen* het si d Christine Duchess of Stoneham gspiilt. Syter 1997 engaschiert si si fir d Hilfsorganisazioon „Menschen für Menschen“ vum Karlheinz Böhm. Si läbt un spiilt vor allem z Italie un isch in dr letschte Joor au am Schauspiilhuus Graz, em Volkstheater Wien un am Wiener Theater in dr Josefstadt z sääne gsii. Ire Mann isch anne 1997 gstoorbe.

## Filmografy

* 1963: Wassa Schelesnowa (TV)
* 1965: Antigone 
* 1966: Fluchtversuch (TV) 
* 1966: Schonzeit für Füchse
* 1966: Baumeister Solneß (TV)
* 1968: Tragödie auf der Jagd (TV)
* 1970: Trauer muss Elektra tragen (TV)
* 1971: Die drei Gesichter der Tamara Bunke (TV)
* 1971: Iwanow (TV)
* 1971: Heißer Sand (TV) 
* 1972: Sonderdezernat K1 – Vier Schüsse auf den Mörder (Fäärnseeseerie)
* 1973: Gott schützt die Liebenden
* 1976: Zwei Fliegen (Fernsehserie *Lobster*)
* 1977: Des Doktors Dilemma (TV)
* 1977: Tatort – Spätlese (Fäärnseeseerie)
* 1979: Das Komplott (TV) 
* 1980: Am Südhang (TV)
* 1983: Die letzte Runde
* 1986: Mord am Pool (TV)
* 1987: Der Alte – Der Stichtag (Fäärnseeseerie)
* 1989: Das Spinnennetz
* 1990: Mademoiselle Ardel (TV)
* 1993: Das Babylon Komplott (TV) 
* 1995: Tatort – Herz-As (Fäärnseeseerie)
* 1996: Rosa Roth – Montag, 26. November (Fäärnseeseerie)
* 1997: Ultimo bersaglio 
* 1998: Ritorno di fiamma (Fäärnseeseerie *Avvocati*)
* 2000: Die Ehre der Strizzis (TV)
* 2001: Polizeiruf 110 – Jugendwahn (Fäärnseeseerie) 
* 2002: Il lato oscuro (Fäärnseeseerie)
* 2002: Casomai 
* 2003: Chiaroscuro (TV)
* 2004: Der Elefant – Mord verjährt nie (Fäärnseeseerie, Folg *Die Welt gehört mir*)
* 2004: Inga Lindström – Begegnung am Meer (Fäärnseeseerie)
* 2005: Barbara Wood – Das Haus der Harmonie (TV) 
* 2005–2007: Der Fürst und das Mädchen (Fäärnseeseerie) 
* 2014: SOKO Kitzbühel – Kitzbühel liegt am Meer (Fäärnseeseerie)
* 2015: Vecchi Pazzi
* 2017: The Prize *(Il premio)*


## Uuszaichnige
* 1970: Guldeni Kamera fir iri Daarstellig in *Trauer muß Elektra tragen*
* 2017: Nestroy-Theaterbryys – Beschti Schauspiileri fir iri Daarstellig vu dr Freifrau Sophie von Essenbeck in dr Biinefassig vu *Die Verdammten* am Theater in der Josefstadt

## Weblink
* Biografy
* Profil bi dr Agentur Lentz
* 
* Andrea Jonasson: „Kinder, die fehlen mir sehr“, Die Presse, 6. Novämber 2016

## Fueßnote